> Rézcsövek alkalmazástechnikai kézikönyve

> 4. Melléklet
> 4.1. Vogel & Noot radiátor

> Típusváltozatok:
> VN 4000 AH-U kompakt,
> VN 4000 AH-U szelepes,
> VN 4000 AH-U középső csatlakozású, szelepes radiátorok.
> A kialakítási típusjeleket és adatokat a táblázatok tartalmazzák (4.1., 4.2. és 4.3. táblázatok).

> 4.1. táblázat
> Radiátorok fűtőfelülete

> 4.2. táblázat
> Radiátorok súlyadatai

> 4.3. táblázat
> Radiátor víztartalma
> Alkalmazási terület
> A radiátorok melegvíz, illetve forróvíz üzemű, egy- és kétcsöves fűtőrendszerek hőleadójaként alkalmazhatók. A legnagyobb üzemi nyomás 10 bar, a legmagasabb üzemi hőmérséklet 110°C lehet. Felhasználhatók családi- és társasházak, középületek és tiszta légterű üzemi épületek fűtésére, a megadott feltételek szerint. Előnyei:

> - A nagyszámú típus- és méretváltozat a tervezésben nagyfokú rugalmasságot;

> - a komplett és univerzális tartozékkészlet, valamint a szerelősablon (4.4. táblázat) a kivitelezésben jelentős időmegtakarítást;

> - az egyszerű és pontos szabályozhatóság pedig energiatakarékos üzemeltetést tesz lehetővé.

> 4.4. táblázat
> Szerelősablon rendelési adatok
> Műszaki leírás
> A radiátorok mindegyik típusváltozata – az MSZ EN 442 szerinti – hidegen hengerelt acéllemezből készül, 40 mm-es bordaosztással, a 4.1 ábrán látható kialakításban. A magassági méret 300, 400, 500, 600 és 900 mm, a gyártási hosszúság 400-tól 3000 mm-ig terjed, a táblázatban megadott lépcsőzéssel. A felületnövelő konvektor-lemezeket 0,5 mm-es acéllemezből gyártják, és ellenállás-hegesztéssel erősítik a radiátortesthez. A felületek tartós védelmére beégetett alapozás, valamint elektrosztatikus porszórású, és ugyancsak beégetett, fehér RAL 9016 fedő bevonat szolgál (külön rendelésre más színben is készíthető).

> 4.1. ábra
> Kompakt radiátor áttekintés
> A kompakt radiátorok hagyományos kialakításúak; négy db 1/2"-os, belsőmenetes csatlakozó csonkkal, a szokásos kétcsöves, vagy egycsöves szerelésekhez. A szereléshez nem használt csatlakozók vakdugókkal lezárhatók, vagy – szükség szerint – légtelenítő illetve ürítő beépítésére használható. Valamennyi radiátor a hátoldalán felhegesztett tartófüllel van ellátva. Ezen kívül a jelölt típusokhoz egy perforált felső, és két zárt oldalsó, levehető burkolólemez tartozik.
> A szelepes radiátorok kivitele hasonló az előzőéhez, de ezeken gyárilag beépített szelepegység és kettős, alsó bekötésű, 3/4"-os külsőmenetes csatlakozó található. Ezen kívül minden radiátorba beépítik a leeresztő-, illetve légtelenítő dugókat is. A szelepegység jobb vagy bal oldali helye a megrendelésben előírható. Egyes típusok középső csatlakozással is rendelhetők.
> A szelepes radiátorok alkalmasak mind kétcsöves, mind pedig egycsöves (Bypass megkerülő-szelep használatával) fűtési rendszerbe való beépítésre. A fűtő- testeket a legnagyobb kv-értékre való beállítással szállítják. A beépített szelepegység szabályozására a Danfoss RA 2000 ill. RAE, a Heimeier "VK", a Herz "D-típusjelű", Comap, valamint az Oventrop "UNI LD" termosztatikus szelepfejek közvetlenül csatlakoztathatók. A más típusú Danfoss, Heimeier, Herz, MNG, Overtrop és Drayton folyadékérzékelős termosztatikus szelepfejek is csatlakoztathatók, de csak a külön rendelhető adapter felhasználásával. A szelepegység előbeállítását az átfolyó fűtővíz mennyiség, illetve a hőleadás függvényében a 4.2. és 4.3. ábrák szerint lehet elvégezni.

> 4.2. ábra
> Szelepes radiátor előbeállítása kétcsöves fűtéshez

> 4.3. ábra
> Szelepes radiátor előbeállítása egycsöves fűtéshez
> Felszerelés, rögzítés, csatlakozás
> A szerelősablonok (külön rendelhetők) a radiátorok felszerelését jelentősen leegyszerűsítik és megkönnyítik:

> - a csőszerelés és a nyomáspróba a radiátorok nélkül elvégezhető,

> - elmarad az előfinanszírozás, (fal festése, tapétázása vagy burkolása miatti) radiátor le- és felszerelés, valamint az átmeneti raktározás,

> - mechanikai védelmet nyújt a padlóból vagy falból kiálló csővezetékek részére.

> A radiátorok rögzítésére a tartozékként rendelhető fali vagy oszlopos támaszok használhatók. A radiátorokra hegesztett tartó fülek helyét a 4.4. ábra mutatja, amely szerint 1800 mm-es hosszig 4, azon felül 6 rögzítési hellyel kell számolni.

> 4.4. ábra
> Radiátorok felerősítése
> A radiátorok szereléséhez nagyon jól alkalmazható a rézcső bármelyik állapotában. A rendelhető tartozékok között mindegyik csőtípushoz megtalálhatók a csatlakozó közbetétek, valamint a különféle kötéstípusokhoz szükséges szerelvények.
> A radiátorok hőleadása
> A leggyakoribb (Δt=60°C-os) hőmérsékleti viszonyokra a 4.5. táblázatban vannak megadva a (Q60) hőleadási értékek.

> 4.5. táblázat
> Radiátorok hőleadása
> Ettől eltérő viszonyokra az átszámítást a következőképpen lehet elvégezni:

> , ahol

> , ahol

> - tv1: előremenő vízhőmérséklet, 75°C,

> - tv2: visszatérő vízhőmérséklet, 65°C,

> - ti: helyiség hőmérséklet, 20°C,

> - n: kitevő, a 4.6. táblázat szerint.

> 4.6. táblázat
> "n" kitevő értékei
> A számítás helyett a szükséges adatok a 4.7. táblázatból is kiolvashatók.

> 4.7. táblázat
> 50°C túlhőmérséklettől eltérésnél a korrekciós tényezők értékei
> A radiátorok csomagolása
> A fűtőtestek csomagolása úgy van kialakítva, hogy annak csekély mértékű megbontásával a fűtőtest felszerelhető, és a fűtési rendszer próbaüzeme is elvégezhető. Így a csomagolás a helyiség kifestési, illetve berendezési ideje alatt is ellátja a fűtőtest felületének tökéletes védelmét.
> A csomagolt fűtőtesttel végzett próbafűtéshez a bemenő fűtővíz maximum 40°C-os lehet.
> Minősítés
> A Stuttgarti Műszaki Egyetemen a DIN EN 442, a Bécsi Technológiai Intézetben az ÖNORM EN 442, Budapesten az ÉMI-TÜV BAYERN által az ÉMISZ 808-83. szerint vizsgálva és engedélyezve. Az ÉMI által kiadott Építésügyi Alkalmassági Bizonyítvány száma: A-76/1999.