> Rézcsövek alkalmazástechnikai kézikönyve

> Az ABM Hungária Kuprál Kft
> Az ABM Hungária Kuprál Kft. az AUSTRIA BUNTMETALL (ABM) csoport 100%-os tulajdonú leányvállalata, feladata a két ausztriai gyártó vállalat termékeinek magyarországi értékesítése.
> Az ABM csoport magyarországi tevékenysége 1990-ben kezdődött, információs iroda létesítésével.
> Akkori legfontosabb magyarországi partnerét, a Kuprál Kft-t az ABM csoport megvásárolta és annak nevét 1993. január 1-től ABM Hungária Kuprál Kft-re módosította. A Kuprál fantázianév a latin "Cuprum" szó és az alumínium vegyjelének összevonása.
> A forgalom gyors növekedése hamar szükségessé tette a bővítést, ezért 1993. végén megvásároltuk jelenlegi, 3000 m2 alapterületen fekvő telephelyünket. Az irodák mellett itt ma kb. 1000 m2 raktárterület áll rendelkezésünkre, raktárkészletünket az igényeknek megfelelően folyamatosan bővítjük.
> Az ABM csoport termékeit két fő területen használják, az épületgépészetben (vízszerelés, fűtés- hűtés- és klímatechnika), valamint az iparban. Ennek megfelelően az ABM Hungária Kuprál Kft. értékesítési rendszere is két egymástól különböző üzletágra tagozódik.
> Az Épületgépészeti Üzletág komplett szerelési rendszert ajánl, ami a csúcsminőségű SUPERSAN® vörösrézcsőre épül. A rendszer további elemei a fittingek, lapradiátorok, forrasztó anyagok, csőszigetelő-anyagok, szerelvények, radiátorszelepek, csőszerelő szerszámok, csőbilincsek stb., amelyek mindegyike kiváló minőségű. Ennek az üzletágnak a feladata még a műanyag bevonatú EUROSAN® és CUPROFOAM® rézcsövek; a FRIGOTEC®-KS és FRIGOTEC®-LWC (rétegesen csévélt) oxid- és zsírmentes belső felületű rézcsövek; valamint a MEDGAS® orvostechnikai rézcsövek és az ipari felhasználású rézcsövek értékesítése is.
> A Rézötvözetek Üzletág termékeinek köre igen sokrétű, gyakorlatilag felöleli az összes réz és rézötvözetű félgyártmányt, de kiterjed az alumínium és alumíniumötvözetű félgyártmányokra is.
> Az ipar teljes vertikuma felhasználja őket alapanyag, elő-, vagy késztermék formában; egyrészt gyártmányaiba beépítve, másrészt gyártó berendezéseinek gépészeti vagy elektromos alkatrészeként.
> Az üzletág fő árucsoportjai az öntött, sajtolt és húzott színesfém rudak, csövek (a vékonyfalú vörösréz csövek kivételével) és profilok, a siklócsapágyak teljes skálája (a fehérfém bélésű öntött csapágyakat és a csapágyfémeket is beleértve), a speciális ötvözetek, a vevő rajzai alapján készített termékek, stb., amelyek számos bejegyzett márkanévvel védettek.
> Az üzletág árui a hazai nagy iparvállalatok mellett a kis- és középvállalatoknál is igen kedvező fogadtatásra találtak, ezeket ma már regionális szakkereskedő partnereink is forgalmazzák. Gyártó vállalataink minőségbiztosítási rendszere ISO 9001 szerint minősített.
> Mindkét üzletágunkban a kiváló áruminőség mellett biztosítjuk a műszaki és alkalmazástechnikai tanácsadást, valamint a gyors kiszolgálást (helyszíni raktárkészlet). Szakembereink az alábbi címen részletes információkkal készséggel állnak rendelkezésükre.
> Raktárunk hétfőtől csütörtökig 7:30-tól 15:30-ig, pénteken 7:30-tól 13:30-ig tart nyitva.
> ABM HUNGÁRIA KUPRÁL KERESKEDELMI ÉS SZOLGÁLTATÓ KFT.
> 1037 Budapest, Törökkő u. 5-7.
> Központi telefon: 436 7150,
> Raktár telefon: 436 7159
> Épületgépészeti Üzletág telefon: 436-7154, telefax: 436 7155
> Rézötvözetek Üzletág telefon: 436 7156, telefax: 436 7157
> Honlapunk: www.austria-buntmetall.at
> Az Austria Buntmetall csoport gyártó vállalatai és termékei
> Buntmetall amstetten GesmbH
> Réz és rézötvözetű félgyártmányok és késztermékek, cső, rúd, huzal és profil formában

> - SUPERSAN® installációs vörösrézcsövek víz-, gáz- és fűtésszereléshez

> - EUROSAN® műanyag bevonatú installációs vörösrézcsövek

> - MEDGAS® vörösrézcsövek orvosi gázokhoz

> - FRIGOTEC® LWC rétegesen felcsévélt hűtő- és klímatechnikai, valamint ipari vörösrézcsövek

> - FRIGOTEC® KS hűtő- és klímatechnikai vörösrézcsövek tekercsben és szálban

> - CERTEC® nagytisztaságú réz vezetők (rudak, csövek, profilok, kamracsövek)

> - rézcsövek ipari felhasználásra

> - rézrudak ipari továbbfeldolgozás céljára

> - speciális profilok villamosipari felhasználásra

> - belsőépítészeti, építőipari és bútoripari profilok

> - vevő rajza alapján készre gyártott elemek cső, rúd és profilanyagokból

> - ALCARO® alumíniumbronz rudak és csövek

> - speciális ötvözetű csövek, rudak, huzalok és profilok (húzott cső előtermék, kondenzátorcső, stb.)

> - DUROWELD® / TECWELD® elektróda anyagok, kábelek és alkatrészek ellenállás-hegesztéshez

> - EUCARO® réz-nikkel csövek és fittingek hajógyártás és tengeri olajkitermelés céljára

> Enzesfeld-Caro Metallwerke AG
> Rézötvözetekből készült félgyártmányok és késztermékek

> - CAROBRONZE® nagy igénybevételű siklócsapágyak és -elemek speciális bronz szerkezeti anyaga

> - CARODUR® kiválásosan keményedő réz-nikkel-szilícium ötvözetek

> - CARODUR-DC® nyomásos öntőgépek belövő dugattyúinak berilliummentes nagyteljesítményű ötvözete

> - CAROPA® kalibrált CuSn8P rudak és csövek

> - CAROTHERM® rézötvözetek szelep vezetésekhez

> - CAROPLUS® siklócsapágyak és siklóelemek szilárd kenőanyaggal (karbantartásmentes)

> - CGE® Caro hajtóművi elemek a vevő rajza szerint elő- vagy készre munkálva

> - CAROGUSS® öntött bronz féltermékek

> - CARO® siklócsapágyak

> - CARINT® szinterbronz csapágyperselyek, rudak, lapok

> - folyamatosan öntött tuskók

> - sárgaréz kosarak gördülőcsapágyakhoz előforgácsolt vagy beépítésre kész állapotban

> - különleges ötvözetek

> - vörösréz (E-Cu 57 és SF-Cu), sárgaréz és bronz lemezek, szalagok

> - a vevő rajza alapján beépítésre kész, megmunkált alkatrészek

> - AUSTROROLL® görgős rendszerű csúcssínmozgató berendezés (karbantartásmentes).

> Az ABM Hungária Kuprál Kft által forgalmazott termékek palettája.
> Minőségi tanúsítványok